Horizon 2020, B2B poslovni razgovori o nanotehnologiji, Birmingham, 20.11.2018.
2018-11-20 15:42 (Europe/Zagreb)
Ovo je besplatan jednodnevni događaj koji će predstaviti pozive na dostavu prijedloga projekata, predstaviti uvide i očekivanja od Europske komisije, pružajući jedinstveno međunarodno iskustvo umrežavanja kako bi se stvorila partnerstva budućnosti.
Program će uključivati prezentacije Europske komisije, relevantnih nacionalnih agencija, uključujući Innovate UK te će pružiti jedinstvenu priliku za osmišljavanje ideja i stručnosti pred vodećim istraživačkim organizacijama i vrhunskim inovatorima diljem industrije.
Poslijepodnevni B2B poslovni razgovori omogućit će vam proširenje međunarodne mreže i stvaranje strateškog partnerstva putem zakazanih sastanaka jedan-na-jedan. Razgovori će se bazirati na teme nanontehnologije, napredne materijale, proizvodnju i obradu. Sudionici će također imati priliku susresti se s nacionalnim kontakt točkama, Innovate UK i Europskom poduzetničkom mrežom. Događaj je otvoren za mala i srednja poduzeća, veće tvrtke i istraživačke organizacije sa sjedištem u Velikoj Britaniji i diljem Europe. Napomena: sudionici moraju prisustvovati jutarnjim sesijama kako bi mogli sudjelovati na B2B poslovnim razgovorima.
Registrirati se možete do 9.11.2018. putem poveznice.

Kontakt u HGK:
Mijo Kovačević 01/4561763mkovacevic@hgk.hr

5. Poslovni susreti iz metaloprerađivačkog sektora​, Zagreb, 21.11.2018.
2018-11-21 14:38 - 2018-11-22 14:38
Sektor za međunarodne poslove i EU, Sektor za industriju i IT HGK i EEN Hrvatska u suradnji s Austrijskim uredom za vanjsku trgovinu u Zagrebu organiziraju 5. poslovne susrete hrvatskih i austrijskih tvrtki iz metaloprerađivačkog sektora, koji će se održati 21.11.2018. s početkom u 8.30 sati u hotelu ACADEMIA u Zagrebu, Ul. Ivana Tkalčića 88.
Cilj ovih susreta je omogućavanje direktnog kontakta između austrijskih tvrtki koje traže suradnju s hrvatskim tvrtkama. Ukoliko ste zainteresirani za poslovanje s Austrijom, a Vaš proizvodni i uslužni program odgovara potražnji prijavljenih austrijskih tvrtki, molimo Vas da popunite online prijavni obrazac.
Ističemo da je preporučljivo da se profili popune na njemačkom/opcionalno engleskom jeziku.
S obzirom na velik interes tvrtki i ograničen broj razgovora, prijave ćemo zaprimati do popunjavanja broja raspoloživih mjesta, a najkasnije do 14.11.2018.
Po zaključenju roka prijava, iste ćemo dostaviti austrijskoj strani koja će izvršiti konačan odabir tvrtki s kojima želi poslovne razgovore. Napominjemo da je sudjelovanje za naše članice besplatno, a raspored pojedinačnih razgovora odabranih hrvatskih tvrtki dostavit ćemo 19.11.2018.
Za sve dodatne informacije možete se obratiti:
Anita Stipić Viša stručna suradnica Sektor za međunarodne poslove i EUtel. 01 456 1783e-mail: astipic@hgk.hr

B2B poslovni razgovori na 3. sajmu hrane i pića, Samsun, 23.11.2018.
2018-11-23 14:36 - 2018-11-24 14:36
Trgovinska i industrijska komora Samsun organizira B2B poslovne razgovore tijekom 3. sajma hrane i pića, tehnologije za preradu hrane, ambalaže i logistike, koji će biti organiziran od 22.-25.11.2018. u Samsunu, Turska. B2B poslovni razgovori će se održati 23.11.2018.
Sudionici sajma su uglavnom tvrtke koje se bave proizvodima za čišćenje kuhinje, ambalažom hrane, pekarnice, proizvođači brašna, proizvođači organskog i neorganskog voća i povrća, integrirane proizvodnje mesa, mliječnih proizvoda i začina. Sudjelovanje na poslovnim razgovorima je besplatno, a svi oni koji su aktivni u navedenim djelatnostima i sektorima su dobrodošli.
Prijaviti se možete do 15.11.2018. putem poveznice.

Kontakt u HGK:
Mijo Kovačević 01/4561763mkovacevic@hgk.hr

Partnersko događanje i B2B poslovni razgovori, Aachen, 26.11.2018.
2018-11-26 14:28 - 2018-11-27 14:28
Partnersko događanje, o inicijativama financiranja, zajednički organiziraju Europska poduzetnička mreža, IraSME i CORNET te pružaju inovativnim i tehnološki orijentiranim organizacijama priliku za dobivanje informacija o kriterijima financiranja i procjeni ideja izravno od članova programa. Također, predstavljat će se projektne ideje kako bi se privukli partneri te će se unaprijed kontaktirati s potencijalnim komercijalnim i tehnološkim partnerima gdje će se na poslovnim razgovorima raspravljati o mogućnostima suradnje.
Sve što je potrebno je registrirati se do 22.11.2018. i odabrati potencijalne partnere za suradnju. Tjedan dana prije događanja ćete dobiti raspored poslovnih sastanaka.

Registrirati se možete putem poveznice.

Kontakt u HGK:
Mijo Kovačević 01/4561763mkovacevic@hgk.hr

Međunarodni b2fair poslovni razgovori, Grad Luksemburg, 26.-28.11.2018.
2018-11-26 16:05 - 2018-11-28 16:05
Luksemburška trgovačka komora u sklopu projekta Europska poduzetnička mreža je objavila organizaciju prvog izdanja Međunarodnih b2fair poslovnih razgovora, koji će se održati od 26. do 28.11.2018. u Luksemburgu u Gradu Luksemburg, tijekom međunarodnog sajma za gastronomiju i kulinarske umjetnosti “EXPOGAST”.
Poznata izložba na međunarodnoj razini, uključujući međunarodno natjecanje u kuhanju svjetske klase, će na jednom mjestu okupiti najtalentiranije kuhare i predstaviti potencijal gastronomskih zanimanja. Istodobno će se usredotočiti na specijalitete hrane i pića. Nadalje, zahvaljujući svom zemljopisnom položaju, nudi paralelno izvrsnu priliku za ulazak u prekogranično tržište u blizini regija oko Luksemburga s velikim poduzetničkim potencijalom. Na taj način je Expogast kombinacija komercijalne izložbe, gastronomskog restorana, svjetski poznatog gastronomskog događaja i platforme aktivnosti s ciljem proslave pravog načina života: gastronomije i kulinarske umjetnosti.

Kao vodeći sajam internacionalne gastronomije i kulinarske profinjenosti, Expogast predstavlja izvanredan višestruki događaj koji se održava svake 4 godine šireći okuse internacionalne kuhinje na prostoru od preko preko 24.700 m².
Ovaj međunarodni događaj okupit će više od 8.000 stručnjaka iz 50 zemalja te će ugostiti kuhare koji se natječu u Villeroy & Boch – Culinary World Cup 2018.
Međunarodni b2fair poslovni razgovori na Expogast-u će ponuditi vašim tvrtkama:
• 3 dana intenzivnih poslovnih sastanaka
• priliku za izgradnju snažnih odnosa i partnerstva u gastronomiji i kulinarstvu
• jedinstvenu mogućnost istraživanja novih kulinarskih tehnika
• izvrsnu prilika za umrežavanje svih sudionika gastronomskog I prehrambenog sektora
• mogućnost da pronađete svog pravog poslovnog partnera na jednom mjestu
Uvjeti sudjelovanja: Prvi predstavnik tvrtke: 100,00 € / Dodatni sudionik/ci: 75,00 € po osobi.
Registrirati se možete putem poveznice.

Kontakt u HGK:
Mijo Kovačević 01/4561763mkovacevic@hgk.hr

CyberMatch – Cyber Intelligence B2B poslovni razgovori, London, 28.-29.11.2018.
2018-11-28 14:17 - 2018-11-29 14:17
Kibernetička sigurnost (Cyber intelligence and information security sector) igra sve veću ulogu u kibernetičkom prostoru. Ovo događanje nudi, svima koji se bave ovom djelatnosti, priliku da se sastanu, sklope partnerstvo i razviju suradnju u već prije dogovorenim poslovnim razgovorima.Također ćete imati priliku sastati se s jednim od savjetnika i iskoristiti potporu koju nudi Europska poduzetnička mreža od 600+ organizacija u Europi i šire. Ovo događanje je besplatno te ćete registracijom dobiti potpuni pristup International Security Expo-u (ISE) i B2B poslovnim razgovorima. Registrirati se možete do 14.11.2018. putem poveznice.

Kontakt u HGK:
Mijo Kovačević 01/4561763mkovacevic@hgk.hr

IT konferencija Banja Luka 2018, 13.12.2018.
2018-12-13 10:54 - 2018-12-14 10:54
Inovacijski centar Banja Luka domaćin je “IT konferencije Banja Luka 2018”, koji će uključivati panel raspravu i B2B poslovne razgovore. Konferencija će se održati u Banja Luci s ciljem da se pridonese poslovnoj suradnji između tvrtki iz regije. Program konferencije uključuje panel raspravu, priče o uspjehu tvrtki koje koriste usluge Europske poduzetničke mreže i B2B poslovne razgovore.
Konferenciju organiziraju Inovacijski centar Banja Luka, Republička agencija za razvoj malih i srednjih poduzeća Republike Srpske, Privredna Komora Republike Srpske, Sveučilište u Banja Luci i Sveučilište u Istočnom Sarajevu.

Partnerske organizacije su BIT Centar Tuzla, Poslovni inkubator Novi Sad, Tehnološki park Varaždin i Ministarstvo gospodarstva Crne Gore.Sudjelovanje na konferenciji i B2B poslovnim razgovorima je besplatno, a registracija sudionika je obavezna. Rok za prijavu je 6.12.2018., a prijaviti se možete putem poveznice.
Kontakt u HGK:
Mijo Kovačević tel: 01/4561763mail: mkovacevic@hgk.hr

3. Prednovogodišnji sastanak i R2B razgovori s istraživačima, Maribor, 14.12.2018.
2018-12-14 08:30 - 2018-12-15 08:30
Zajedno ćemo krenuti na let za budućnost, što će omogućiti umrežavanje s istraživačima sa Sveučilišta u Mariboru, predstavnicima tvrtki i kreatorima politike na EU, nacionalnoj i lokalnoj razini.
Teme rasprave:
• mogućnosti za razvoj i poduzetničku suradnju u Europskoj uniji• primjeri dobre prakse prijenosa znanja i tehnologije sa sveučiliušta direktno na poslovanje• dodana vrijednost suradnje s istraživačima sa Sveučilišta u Mariboru;• ovogodišnja vrhunsko istraživačka i razvojna postignuća istraživača sa Sveučilišta u Mariboru
Paralelno s glavnim događajem, održat će se unaprijed dogovoreni R2B sastanci i prezentacija kompetencija i mogućnosti Sveučilišta u Mariboru.
Također, pripremljeno je posebno iznenađenje.
Sudjelovanje na događaju je besplatno. Potrebna je registracija skeniranjem QR koda putem web aplikacije: http://tto.um.si/polet/

Za sve dodatne informacije možete kontaktirati Ured za transfer tehnologije sa Sveučilišta u Mariboru:
Maruška Čuš tel: +386 2 23 55 289; e-mail: maruska.cus@um.si

HTH Styria Pitch & Partner 2019, Graz, 15.1.2019.
2019-01-15 16:34 - 2019-01-16 16:34
Health Tech Hub Styria (HTH Styria) je događanje koje ima za cilj pružiti novi oblik spajajućeg događanja za transfer tehnologije, suradnju sveučilišta i industrije, inovacija u ranim fazama i europsko tržište za investiranje u startup tvrtke koje se bave tehnologijom u zdravstvu i prirodnim znanostima.
Ovo događanje namijenjeno je:– startup tvrtkama koje se bave tehnologijom u zdravstvu i biotehnologijom,– istraživačima,– investitorima– tvrtkama iz healthtech i biotehnološkog sektora– korisnicima kao što su bolnice, liječnici i ostalim krajnjim korisnicima– stručnjacima iz e-zdravstva
Na događanju ćete moći predstaviti svoju ideju ili tvrtku, saznati novosti i aktualnosti iz navedenih sektora te sudjelovati na B2B poslovnim razgovorima koje ćete moći unaprijed organizirati.
Sudjelovanje je besplatno i službeni jezik će biti engleski.
Za događanje se možete registrirati do 7.1.2019., a za predstavljanje i štandove do 14.12.2018. putem poveznice.

Kontakt u HGK:
Mijo Kovačević 01/4561763mkovacevic@hgk.hr

EU FashionMatch 8.0 @ Modefabriek, Amsterdam, 20.-21.1.2019.
2019-01-20 09:10 - 2019-01-21 09:10
Tijekom ovog događanja tvrtke iz cijelog svijeta, koje su aktivne u modnoj industriji, mogu susresti potencijalne poslovne partnere.Modefabriek je priznat kao prokreativno i nadahnuto modno događanje sa sjedištem u Amsterdamu. To je dvogodišnje modno događanje koje kombinira poslovanje i inspiraciju. Svako izdanje Modefabriek-a ugosti više od 19.000 modnih profesionalaca iz Nizozemske, Europe i inozemstva te predstavi više od 500 modnih marki.
EU FashionMatch omogućit će sudionicima da unaprijed dogovore B2B poslovne razgovore. Osim lookbook-a, sudionici imaju mogućnost donijeti 3 predmeta iz svoje kolekcije u svrhu demonstracije tijekom razgovora.
Zašto sudjelovati?

– Proširite svoju međunarodnu modnu mrežu.
– Upoznajte potencijalne poslovne partnere.
– Pokrenite prekogranične kontakte i suradnje.
– Unaprijed dogovoreni 20-minutni razgovori.
– Besplatan ulaz u Modefabriek za sve sudionike. – Doznajte više o nizozemskom modnom tržištu.

Registracija (do 16.1.2019.) i više informacija putem poveznice.

Kontakt u HGK:
Mijo Kovačević tel: 01/4561763mail: mkovacevic@hgk.hr

IF WEDDING FASHION, B2B poslovni razgovori, Turska, 22.-23.1.2019.
2019-01-22 11:15 - 2019-01-24 11:15
IF Wedding Fashion je poznati turski sajam vjenčanica, odijela i večernjih haljina, koji će okupiti sve relevantne stručnjake, kao što su trgovci na malo, trgovci na veliko, prodajne lance, prodavaonice, dizajnere, izvoznike i uvoznike. Svake godine, događaj pruža B2B poslovne razgovore za uspostavljanje poslovnih kontakata diljem turskih i međunarodnih proizvođača koji su se dokazali svojim dizajnom, tehnologijom i kvalitetom proizvoda.
Ovaj sajam će biti 13. po redu, te će se održati od 22.1. do 25.1.2019. Događaj će okupiti kvalitetne izlagače i ključne igrače industrije na jednom mjestu.
B2B poslovni razgovori su realizirani u suradnji s Europskom poduzetničkom mrežom (EEN) i podržani od strane EEN Sektorske grupe za tekstil i modu.

Događanje se odnosi na:
• Modne dizajnere / Stiliste (tekstil i dodatci)• Mlade dizajnere i proizvođače• Proizvođače tekstila i dodataka• Maloprodavače, distributere, prodajne zastupnike i zastupnike• Kupce
GLAVNE TEME:
• Vjenčanice• Večernje haljine• Odijela
ZAŠTO SUDJELOVATI:
• Pokrenuti prekogranične kontakte i suradnje s međunarodnim partnerima• Pronađite nove poslovne partnere
Registrirati se možete do 20.1.2019. putem poveznice.

Kontakt u HGK:
Mijo Kovačević tel: 01/4561763mail: mkovacevic@hgk.hr

Biogaz Europe - Bois Energie - ReGen Europe, B2B poslovni razgovori, Francuska, 30.-31.1.2019.
2019-01-30 15:31 - 2019-01-31 15:31
Biogaz Europe je vodeći i referentni događaj za francuski i europski sektor bioplina.Bois Energie predstavlja najveće okupljanje sudionika iz sektora industrije i općina u Francuskoj, s više od 100 tvrtki iz 10 europskih zemalja.ReGen Europe je sajam koji obuhvaća tematiku stvaranja vrijednosti iz otpada i krute biomase.
U sklopu ovog događanja bit će organizirani unaprijed dogovoreni B2B poslovni razgovori na koje su pozvani poljoprivrednici, stručnjaci za agro-prehrambenu, otpadnu i energetsku tematiku, lokalne vlasti, industrija i općine, proizvođači i dobavljači bioenergetskih postrojenja, opreme i usluga, projektanti.
Registrirati se možete do 28.1.2019. putem poveznice, a potrebno je još registrirati se za e-badge, kako bi pristupili sajmu.Sudjelovanje je besplatno.

Kontakt u HGK:
Mijo Kovačević tel: 01/4561763mail: mkovacevic@hgk.hr

Hrvatsko-crnogorski gospodarski forum, B2B razgovori, 13.2.2019., Zagreb
2019-02-13 14:15 - 2019-02-14 14:15
Hrvatska gospodarska komora i Privredna komora Crne Gore u okviru Europske poduzetničke mreže organiziraju Gospodarski forum i B2B razgovore hrvatskih i crnogorskih tvrtki, 13.2.2019. u Hrvatskoj gospodarskoj komori, na adresi Rooseveltov trg 2, u Zagrebu.
Svoj interes za sudjelovanje možete izraziti najkasnije do četvrtka, 7.2.2019., ispunjavanjem online obrasca koji se nalazi na poveznici te Vas ljubazno molimo da označite s kojim crnogorskim tvrtkama želite razgovarati na B2B razgovorima.
Za sve dodatne informacije kontakt-osoba je Goran Masnec, viši stručni savjetnik u Sektoru za međunarodne poslove i EU, tel.: 01/4561 696, e-adresa: gmasnec@hgk.hr

Futurebuild B2B poslovni razgovori, London, 6.3.2019.
2019-03-06 13:21 - 2019-03-07 13:21
Događanje pruža savršeni forum za potencijalne partnere, kako posjetitelje tako i izlagače, kako bi unaprijed dogovorili sastanke i iskoristili mogućnosti gradnje u Velikoj Britaniji i inozemstvu, kao što su energetska učinkovitost i recikliranje. Ovo je izvrsna prilika za ponuđače, dobavljače, izvođače i distributere da otkriju nove i inovativne proizvode i usluge s međunarodnog tržišta i priliku za proizvođače, pružatelje usluga i podizvođače da upoznaju građevinske profesionalce uključujući arhitekte, izvođače, distributere, agente, istraživačke centre i sveučilišta.
Obuhvaćeni sektori:– Energetska učinkovitost – Niska energija ugljika– Materijali– Urbana infrastruktura – Off-site
Prijaviti se možete do 1.3.2019. putem poveznice.

Kontakt u HGK:
Mijo Kovačević 01/4561763mkovacevic@hgk.hr

Mala škola poduzetništva za žene, početni modul, 6.-27.3.2019., Zagreb
2019-03-06 14:51 - 2019-03-27 14:51
Hrvatska gospodarska komora – Europska poduzetnička mreža Hrvatske i Međunarodna mreža poslovnih žena organiziraju novi ciklus radionica na temu MALA ŠKOLA PODUZETNIŠTVA ZA ŽENE, početni modul.Cilj ovih radionica je pružiti sadašnjim i budućim poduzetnicama nova znanja i vještine u kreiranju vlastitog poduzeća. Žene koje će tek krenuti u poduzetništvo, dobit će pregled informacija i praktičnih savjeta koje su im potrebne za tako veliki korak. Žene koje su već vlasnice tvrtki i potrebna su im neka nova znanja i vještine dobit će savjete kako da budu još bolje u svom poslu.
Predavačice na radionicama su u poduzetništvu već duži niz godina pa iz svog iskustva mogu dati odgovore isplati li se upuštati u poduzetništvo i zašto, a također su i članice Međunarodne mreže poslovnih žena te aktivno rade na osnaživanju i promicanju ženskog poduzetništva.
Mala škola poduzetništva za žene obuhvaća ciklus od 4 dana predavanja i praktičnog rada koje će se održavati srijedom u Hrvatskoj gospodarskoj komori na Rooseveltovom trgu 2, Zagreb.
Program radionica možete preuzeti putem poveznice.
Žene koje odslušaju sva četiri predavanja i odrade sve vježbe, nakon cijelog ciklusa dobit će diplome.
Kontakt u HGK:
Mijo Kovačević tel: 01/4561763 email: mkovacevic@hgk.hr

5. Međunarodni software dani, B2B poslovni razgovori, 14.-15.3.2019., Beč
2019-03-14 11:08 - 2019-03-15 11:08
Saznajte više o najnovijim trendovima u digitalnom poslovanju i pronađite partnera za međunarodnu suradnju za istraživanje, tehnologiju i poslovne projekte.
Događaj je besplatan i prvenstveno je namijenjen tvrtkama i istraživačko-razvojnim institucijama koje traže tehnološku, istraživačku i poslovnu suradnju. Konzultantske tvrtke koje nemaju tehničku stručnost u digitalnom poslovanju nisu ciljna skupina ovog događaja.
Prijava (do 28.2.2019.) i više informacija putem poveznice.

Kontakt u HGK:
Mijo Kovačević 01/4561763mkovacevic@hgk.hr

Poslovni skup Inovacije u zelenoj industriji, digitalizacija i IKT te B2B poslovni razgovori
2019-03-19 09:50 - 2019-03-20 09:50
Poslovni skup Inovacije u zelenoj industriji, digitalizacija i IKT te B2B poslovni razgovori, 19.3.2019., Oslo
Innovation Norway i Europska poduzetnička mreža organiziraju poslovni skup Inovacije u zelenoj industriji, digitalizacija i IKT te B2B poslovne razgovore koji će se održati u Oslu 19.3.2019.
Poslovni susreti namijenjeni su tvrtkama iz privatnog sektora i istraživačkim organizacijama kao prihvatljivim partnerima u realizaciji razvojnih i inovativnih projekata u područjima:
– razvoja i primjene “zelenijih proizvodnih procesa” automatizacijom, digitalizacijom i robotizacijom industrijskih procesa i tehnologija
– povećanja učinkovitosti proizvodnje i industrije
– interneta stvari, EdTechu, FinTechu, cyber sigurnosti
– razvoju IKT proizvoda, procesa i rješenja
– razvoju ekološki prihvatljivih proizvoda, procesa i rješenja informacijsko-komunikacijskom tehnologijom.
Svrha je ovog poslovnog skupa informiranje o konkretnim mogućnostima financiranja partnerskih projekata te pronalazak partnera u sklopu poslovnih programa financijskih mehanizama Europskoga gospodarskog prostora (EGP) i Norveške darovnice u Hrvatskoj, Estoniji, Latviji, Litvi, Grčkoj i Poljskoj, kojima je program Innovation Norway operator fonda ili partner donatorskog programa.
Detaljnije informacije o programu Poslovni razvoj, inovacije i MSP u Hrvatskoj dostupne su na mrežnoj stranici Innovation Norway te na mrežnoj stranici www.eeagrants.hr.
Registracija hrvatskih tvrtki za sudjelovanje na ovom poslovnom skupu moguća je isključivo putem poveznice https://green-industry-innovation.b2match.io/. Registrirati se možete do 17.3.2019.
Ako ste zainteresirani za sudjelovanje na predmetnom skupu, potrebno se registrirati u što kraćem roku. S obzirom na to da je broj sudionika ograničen, organizator skupa Innovation Norway provest će evaluaciju registriranih tvrtki i povratno izvijestiti o prihvatljivosti njihova sudjelovanja na poslovnom skupu.
Do 17.3.2019. sve potvrđene tvrtke moći će odabrati poslovne partnere iz područja istraživanja i razvoja, dobavljače tehnologija i potencijalne klijente za poslovni razgovor.
Kontakt za sve dodatne informacije:
Diana Kovač, viša stručna savjetnica u HGK, tel.: 01/4561 604 e-mail: dkovac@hgk.hr

Voogle konferencija 2019, Hrvatsko narodno kazalište, Varaždin, 28.3.2019.
2019-03-28 13:04 - 2019-03-29 13:04
U sklopu teme konferencije „Catalyze Croatia“ održat će se predavanja, natjecanje za najbolju poduzetničku ideju i poslovni sastanci namijenjeni poduzetničkoj, startup i akademskoj zajednici.Ovogodišnje izdanje Voogle konferencije ugostit će uspješne poslovne ljude iz poduzetničkog ekosustava Chicaga čime se nastavlja uspješna suradnja i dijeljenje iskustava između Varaždina i Chicaga. Više informacija o sadržaju konferencije dostupno je putem poveznice.
Službena web stranica konferencije je voogleconference.comSudjelovanje na konferenciji je besplatno.
U sklopu konferencije održat će se i natjecanje za najbolju poduzetničku ideju gdje će 10 odabranih finalista prezentirati svoju poduzetničku ideju pred stručnim odborom, a jedan od njih ponijet će laskavu titulu „Voogle startup godine“. Pobjednik natjecanja ulazi u Voogle accelerator koji osigurava financijska sredstva od 10.000€, intenzivan mentorski program i pristup kanalima za internacionalizaciju poslovanja.

Međunarodni poslovni sastanci (B2B) održavat će se po „speed dating“ principu u novom formatu i novom okruženju koncertne dvorane HNK.

Kontakt u HGK:
Mijo Kovačević tel: 01/4561763email: mkovacevic@hgk.hr

B2B poslovni razgovori u sklopu South East Europe Women Leadership Summit-a 2019, Sarajevo, 5.4.2019
2019-04-05 08:41 - 2019-04-06 08:41
U sklopu „ South East Europe Women Leadership Summit 2019“ održat će se i unaprijed dogovoreni poslovni razgovori. Program predviđa održavanje panel rasprave s posebnim osvrtom na izazove ženskog vodstva u poslovanju, ulogu žena u upravljanju, kao i razmjenu iskustava iz zemalja u regiji o budućnosti obrazovanja.
Glavni sektori koji će biti zastupljeni na događanju: – poljoprivreda i prehrambeni sektor, – sektor prerade metala, – sektor turizma, – građevinski sektor, – drvni sektor, – IT sektor, – obnovljiva energija itd.
Registrirati se možete, do 1.4.2019., putem poveznice.
Nedolazak prijavljenih sudionika na poslovne razgovore, bez prethodnog otkazivanja do 1.4.2019., naplaćuje se 100 eura.

Kontakt u HGK:
Mijo Kovačević tel: 01/4561763email: mkovacevic@hgk.hr

Međunarodni B2B susreti, Mostarski sajam 2019, Mostar, 9.4.2019.
2019-04-09 14:52 - 2019-04-10 14:52
Međunarodni B2B susreti Mostar 2019 na Mostarskom sajmu jedinstvena su prilika za pronaći dobavljače, kupce, partnere ili naprosto nove poslovne kontakte koji će otvoriti nove poslovne horizonte u smislu prekogranične suradnje s Bosnom i Hercegovinom i regijom Zapadnog Balkana.
Kao sudionik imat ćete također priliku čuti pojedinosti o mogućnostima financiranja kroz programe EU (COSME, Horizont 2020/SME Instrument) te o uslugama za razvoj i internacionalizaciju poslovanja koje nudi Europska poduzetnička mreža (EEN).

GLAVNI SEKTORI 22. MOSTARSKOG SAJMA
– IKT i telekomunikacije– Proizvodi i poluproizvodi od metala, drveta i plastike– Inženjering, projektiranje i konzalting– Građevinarstvo– Energetska industrija– Vozila i sredstva za transport– Industrijski i građevinski alati i strojevi– Vinarstvo, poljoprivreda i hrana– Turizam, sport i rekreacija– Bankarske usluge, investicije i tržište nekretnina– Stručna literatura i časopisi– Potrošačka roba– Trgovina na malo
ZAŠTO SUDJELOVATI?
Ovi Međunarodni B2B sastanci će Vam olakšati i ubrzati pronalaženje međunarodnih partnera na sajmu jer Vam nudimo mogućnost odabira potencijalnih partnera prema vlastitim potrebama i informacijama o poslovnim partnerima te interesima partnera. To se zatim pretvara u popis sastanaka koji se odvijaju na točno određenom mjestu i terminu. Svaki sudionik dobiva svoj vlastiti prilagođeni popis sastanaka barem dan prije samog B2B događaja.
Sudjelovanje na ovim Međunarodnom B2B događaju je besplatno, a potvrđena registracija je istovremeno i ulaznica na Mostarski sajam.
Glavni jezici događaja: BHS i engleski
ROKOVI
do 8.4.2019. – Online registracija (postavljanje profila za suradnju) putem poveznice
od 1.4. do 8.4.2019. – Odaberite zanimljive profile i rezervirajte B2B sastanke
9.4.2018. – Međunarodni B2B sastanci Mostar 2019

Kontakt u HGK:
Mijo Kovačević tel: 01/4561763email: mkovacevic@hgk.hr

B2B poslovni razgovori u sklopu RENEXPO® sajma, Beograd, 25.4.2019.
2019-04-25 13:36 - 2019-04-26 13:36
Međunarodni posrednički događaj (B2B poslovni razgovori) održat će se tijekom 6. Međunarodnog sajma obnovljivih izvora energije, energetske učinkovitosti, upravljanja vodama i otpadom (RENEXPO®). Poslovni razgovori održat će se 25. travnja 2019. godine u Belexpocentru, Beograd.
RENEXPO® u Beogradu je najznačajniji sajam ove vrste na području Zapadnog Balkana, predstavljajući 120 međunarodnih izlagača, 2000 profesionalnih posjetitelja, 800 sudionika konferencije. Ovaj dvodnevni trgovinski i konferencijski program okuplja relevantne stručnjake, donositelje odluka i tvrtke, pružajući idealnu platformu za istraživanje poslovnih prilika, uspostavljanje partnerstava, dobivanje vrijednog uvida u različita područja razvoja u Srbiji i šire.
Obnovljivi izvori energije, energetska učinkovitost, upravljanje vodama i gospodarenje otpadom su prioritetna područja za gospodarski razvoj i međunarodnu suradnju. Stoga je događaj podržan od strane relevantnih institucija i industrijskih udruženja.Međunarodna industrija ima priliku upoznati strateške partnere, trgovce i potrošače s cijelog područja Zapadnog Balkana, kao i promovirati svoje proizvode, tehnologije i usluge u 100% profesionalnoj i poslovnoj publici.
GLAVNE TEME (sajamske teme):
– Obnovljiva energija i prateća infrastruktura– Energetska učinkovitost– Održivo upravljanje vodama– Upravljanje čvrstim otpadom– Održivi prijevoz
NAKNADE:
Besplatno za prethodno registrirane sudionike (obavezno), uključujući:– Personalizirani raspored sastanaka (unaprijed dogovoreni sastanci od 20 minuta)– Poslovna pomoć partnera Enterprise Europe Network prije, tijekom i nakon događaja– Informacijski paket dostavljen na događaju
Jezik glavnog događanja: engleski

ROKOVI:
Do 12.4.2019.: Online registracija tvrtki (izrađujete i svoj profil suradnje) putem poveznice.
30.3.2019. – 20.4.2019.: Odaberite zanimljive profile i rezervirajte svoje B2B sastanke.

Kontakt u HGK:
Mijo Kovačević tel: 01/4561763email: mkovacevic@hgk.hr

Otvorene prijave za B2B sastanke u okviru 4. EUSAIR FORUMA, Budva, 7.5.2019.
2019-05-07 15:15 - 2019-05-10 15:15
Makroregionalna Strategija EU-a za jadransku i jonsku regiju EUSAIR pokrenuta je u listopadu 2014. godine, a uključuje četiri države članice (Hrvatsku, Grčku, Italiju, Sloveniju) te Albaniju, Srbiju, Crnu Goru i Bosnu i Hercegovinu. U okviru strategije naglasak je stavljen na četiri ključna područja: plavom rastu, prometu, kvaliteti okoliša i održivom turizmu.
Ovogodišnji Forum Jadransko-jonskih trgovinskih komora, gradova i sveučilišta održat će se u Crnoj Gori (Budva) koja trenutno i predsjeda EUSAIR-om. Tematski naglasak foruma stavljen je na sljedeća područja:

1. “Održivi turizam“ bavi se razvijanjem punog potencijala regije u smislu inovativnog, održivog i odgovornog turizma. Diversifikacija turističkih proizvoda i usluga, zajedno s rješavanjem pitanja sezonalnosti, trebali bi potaknuti poslovanje i stvoriti radna mjesta.
2. „Plavi rast“ ima za cilj poticanje održivog gospodarskog razvoja te stvaranje poslovnih prilika i otvaranje novih radnih mjesta u području „plavih“ gospodarskih sektora, kao što su ribarstvo i akvakultura. Neki od prioriteta unutar ovog stupa su: učinkovito korištenje resursa u ribarstvu i poticanje proizvodnje i potrošnje hrane iz mora; poboljšanje poslovnog okruženja i jačanje konkurentnosti pomorskog gospodarstva kroz institucionalnu i infrastrukturnu podršku; podrška istraživanju, razvoju i primijenjenim inovacijama u pomorskoj industriji te ulaganje u razvoj ljudskih resursa

Sudionici će imati priliku dobiti informacije o instrumentima financiranja za sva 4 tematska područja strategije te iz prve ruke čuti novosti od predstavnika Europske komisije i ostalih EU institucija, nacionalnih ministarstava, regionalnih i lokalnih vlasti, poslovnog sektora i sveučilišta.
Mjesto i vrijeme održavanja Foruma: 7.-8.5.2019., Hotel Splendid, Bečići bb, Budva– registracija za sudjelovanje na Forumu je obavezna, i ne odnosi se na sudjelovanje na B2B sastancima https://www.adriatic-ionian.eu/event/4th-eusair-annual-forum/registrations/
Mjesto i vrijeme održavanja B2B sastanaka: 7.5.2019. (8.00 – 11.00 sati), Hotel Montenegro (5 minuta hoda od hotela Splendid). Registrirati se možete putem poveznice.
Teme B2B susreta: – turizam – hrana i turizam – medicinski i wellness turizam – ICT, mobilnost, energetska učinkovitost u turizmu – morski, obalni turizam, krstarenja – turistička ponuda (proizvodi i usluge) – odgovorno upravljanje u turizmu (inovacije i kvaliteta) – pomorski prijevoz i logistika – energetske mreže – zagađenje mora – ribarstvo i akvakultur
ROKOVI: – 25.3. – 3.5 – on-line registracija (unesite svoj profil za suradnju) – 1.4. – 5.5. – odabir željenih sastanaka – 6.5. – preliminarni personalizirani program sastanaka – 7.5. – konačan program sastanaka
Detaljnije informacije o samom događanju, registraciji i smještaju možete pronaći na sljedećim stranicama https://www.adriatic-ionian.eu/event/4th-eusair-annual-forum/b2b-event/
Kontakt osoba u HGK:
Irena Spahić tel: 01 4561639 e-mail: ispahic@hgk.hr

B2B poslovni razgovori na Health Conference Alps Adria 2019, Austrija, 9.5.2019.
2019-05-09 14:52 - 2019-05-10 14:52
„Aktivno i zdravo starenje“, kao model naše budućnosti, ima za cilj povećati broj zdravih godina života za najmanje dvije godine. Glavni zadatak je razviti nove poslovne modele, nove ideje i proizvode, te usluge koje će nam pomoći da podržimo lokacijske prednosti regija koje se temelje na već postojećoj izvrsnoj medicinskoj infrastrukturi, kao što su health and spa resorts.
Pod pokroviteljstvom Radne zajednice Alpe Jadran, partneri iz Promurja (SLO), Varaždina (CRO) i Bad Radkersburg-a (AUT) zajednički rade na suočavanju s izazovima regionalnog gospodarskog razvoja u području zdravstva i zdravstvenog turizma.

Sve što ste oduvijek željeli znati o prekograničnom zdravlju moći ćete saznati na ovoj konferenciji.Službeni jezici koji se koriste na skupu su hrvatski, slovenski i njemački. Glavni dio predavanja bit će istovremeno preveden na engleski / hrvatski / slovenski / njemački jezik.
Health Conference Alps Adria 2019 nudi jedinstvene mogućnosti za upoznavanje s najnovijim idejama za poboljšanje, povezivanje s kolegama istomišljenicima i stvaranje zamaha za promjene u vašoj organizaciji. Sudjelovanje ne samo da pruža vrijedne mogućnosti za umrežavanje, nego može biti i učinkovita strategija za pristup potrebnim resursima i učenje od stručnjaka na tom području.
Više informacija i prijave (do 8.5.2019.) putem poveznice.Sudjelovanje na događanju je besplatno.

Kontakt u HGK:
Mijo Kovačević tel: 01/4561763email: mkovacevic@hgk.hr

AgroB2B@Fair, Novi Sad, 14.5.2019.
2019-05-14 15:13 - 2019-05-17 15:13
Pozivamo Vas da sudjelujete u B2B međunarodnim poslovnim razgovorima – AgroB2B@NSFair koji će se održati u okviru 86. Međunarodnog polјoprivrednog sajma u Novom Sadu, 14.5.2019. godine.

Poljoprivredni sajam je najveća takva manifestacija u ovom dijelu Europe i okuplja veliki broj izlagača, posjetitelja i sadržaja. Više informacija putem poveznice.

Glavna cilјna skupina su proizvođači i trgovci hrane i pića, ali je događaj otvoren i za povezane sektore poput: polјoprivredne mehanizacije, gnojiva i sredstava za zaštitu bilјa, ambalaže, obnovlјivih izvora energije u polјoprivredi, opreme za proizvodnju i preradu hrane itd. AgroB2B@NSFair promiče poslovnu prekograničnu suradnju, uključujući trgovinske i proizvodne sporazume, zajednička ulaganja i zajednički pristup trećim tržištima te razmjenu tehnologije i znanja. Također promiče i suradnju na projektima s ciljem povećanja konkurentnosti i inovativnosti.
Sudjelovanje na događanju je besplatno, a sudionicima je potrebna karta za sajam.
Registrirati se možete putem poveznice, do 8.5.2019.

Kontakt u HGK:
Mijo Kovačević tel: 01/4561763email: mkovacevic@hgk.hr

B2B poslovni razgovori u sklopu Međunarodnog strojarskog sajma, Nitra, 22.5.2019.
2019-05-22 15:32 - 2019-05-23 15:32
Obavještavamo Vas da Slovačka agencija za razvoj ulaganja i trgovine organizira B2B poslovne razgovore, koji će se održati 22.5.2019. g. u Nitri, kao prateći događaj 26. Međunarodnog strojarskog sajma u Nitri. Događanje je namijenjeno tvrtkama i stručnoj javnosti.
Ovo je međunarodni kooperacijski susret slovačkih i stranih poslovnih subjekata, koje SARIO organizira pod pokroviteljstvom Ministarstva gospodarstva Republike Slovačke i Ministarstva vanjskih i europskih poslova Slovačke republike uz nazočnost visokih državnih dužnosnika Slovačke Republike.

Na ovome događanju će biti organizirani i tri panel diskusije.
Ključni sektori ovogodišnjeg događanja su strojarstvo, energetika, informacijske i komunikacijske tehnologije, automobilska industrija i područje znanosti, istraživanja, razvoja i inovacija.
Prijavu sudjelovanja je nužno izvršiti putem on-line prijavnice.
Kontakt u HGK:
Mijo Kovačević tel: 01/4561763email: mkovacevic@hgk.hr

Otvorene prijave za poslovne razgovore u Norveškoj, 22. svibnja 2019.
2019-05-22 16:25 - 2019-05-23 16:25
B2B Plavi rast (Blue Growth), 22.svibnja 2019., Ålesund – Norveška
Innovation Norway I Europska poduzetnička mreža organiziraju još jedne B2B susrete u Norveškoj s ciljem:

Stvaranja platforme za potencijalne partnere u okviru R&D, dobavaljača tehnologije i potencijalne klijente za suradnju na projektima iz programa EEA i Norway Grants (norveške darovnice)
Osiguranja foruma za razgovor i suradnju u područje inovacija zelene industrije i digitalizacije
Registracije i odabir partnera za razgovor (B2B) : https://blue-growth-matchmaking.b2match.io

Svim sudionicima (koji prođu evaluacijski proces) Innovation Norway će pokriti troškak puta.
Na B2B susretima se očekuje sudjelovanje oko 50 poduzetnika iz Hrvatske, Grčke, Portugala, Poljske i Rumunjske te oko 50 poduzetnika iz Norveške i Islanda.
Prilikom registracije za događanje potrebno je pojasniti projektnu ideju te navesti kakvog partnera tražite za suradnju. Konzultanti i tvrtke koje traže kupce za svoje proizvode bit će isključeni na samom početku evaluacijskog procesa.
Teme skupa:

Tehnologije i rješenja za ribarstvo / akvakulturu (razvoj inovativnih proizvoda i tehnologija u sektoru ribarstva)
Sektor obnovljivih izvora energije u oceanu
Pomorska industrija, uključujući tehnologije pomorskog prometa
Robotika vezana uz more i morske tehnologije
Tehnologije za duboke morske resurse i kartiranje
Brodogradnja i transport (razvoj inovativnih proizvoda i tehnologija)
Plave biotehnologije i aktivnosti praćenja i nadzora okoliša
Inovativni proizvodi i tehnologije koji su već dostupni na tržištu ili razvijaju nove koji koriste morski otpad kao sirovinu
Rješenja i tehnologije nisu ograničeni samo na oceane, već se odnose i na unutarnje vode

Tko može sudjelovati?
Sve tvrtke koje se registriraju prolaze proces evaluacije i dobit će mail sljedećeg sadržaja:

Na taj način, nijedan podnositelj registracije ne može tvrditi da su rezervirali svoje putovanje, a da nisu bili obaviješteni o postupku provjere valjanosti.

Kontakt osoba u HGK za detaljnije informacije:
Diana Kovač, (dkovac@hgk.hr)tel: 01- 4561 604

B2B poslovni razgovori na najvećem sajmu transporta i logistike, München, 4.-7.6.2019.
2019-06-04 08:57 - 2019-06-08 08:57
Europska poduzetnička mreža organizira međunarodne poslovne razgovore u okviru Sajma Transporta i logistike 2019. koji će se održati 4.-7.6.2019. u Münchenu, u Njemačkoj.

Ovi gospodarski susreti organizirani su s ciljem umrežavanja i stvaranja partnerstava između tvrtki koji djeluju u djelatnostima transporta i logistike.
Transport Logistic je vodeći svjetski sajam za logistiku, mobilnost, upravljanje, IT i opskrbne lance te djeluje kao poslovna platforma za pokretanje globalne logističke i transportne industrije. Sajam objedinjuje inovativne proizvode, tehnologije i sustave s dodanom stručnošću i snažnim fokusom na prodaju.
U 2017. godini Sajam Transport Logistic okupio je 2.162 izlagača iz 62 zemalja i 60.726 posjetitelja iz 123 zemalja.

Teme susreta:
• Usluge u teretnom prometu i logistici • Intralogistika, sustavi upravljanja skladištem, auto ID i pakiranja • Sustavi teretnog prijevoza • IT / telematika, e-poslovanje, telekomunikacije • Istraživanje i razvoj.
Kako sudjelovati:
• potrebno je registrirati se putem poveznice • Ispuniti kompletan profil vaše tvrtke • Napisati Vaše zahtjeve i ono što nudite! • Potražiti zanimljive profile sudionika • Zatražiti / Prihvatiti susrete! • Nakon svih koraka dobit ćete e-mail s rasporedom potvrđenih susreta!
Zašto sudjelovati:
• Promovirajte svoje proizvode, tehnologije i know-how • Pronađite rješenja za svoje potrebe • Pronađite komercijalne i tehnološke partnere za suradnju na budućim projektima • Razgovarajte o novim idejama i započnite inovativne procese
Kotizacija za sudjelovanje iznosi 100 eura po tvrtki, a tvrtke koje imaju najmanje 2 potvrđena sastanka imaju mogućnost dobiti besplatnu ulaznicu za sajam (ulaznice se dijele prema redoslijedu prijave budući da je broj ulaznica ograničen).
Više informacija o samim susretima i profile do sada registriranih tvrtki sudionika, možete pronaći na Internet stranicama događanja: www.b2fair.com/tlconnect2019
Kontakt osoba u HGK:
Irena Spahić e-mail: ispahic@hgk.hr tel: 01 4561639

meetEENg Japan, Rijeka, 4.6.2019.
2019-06-04 13:45 - 2019-06-07 13:45
Step Ri znanstveno-tehnologijski park Sveučilišta u Rijeci, u suradnji sa partnerima iz EU-Japan Centra organizira radionicu meetEENg Japan koja će se održati dana 4.6.2019. u prostorima STEP RI, Radmile Matejčić 10 u Rijeci.
Cilj radionice je informiranje lokalnih poduzetnika o načinima poslovanja na japanskom tržištu te upoznavanje s detaljima vezanim za prekogranično ostvarivanje suradnje i osnivanje poduzeća u Japanu. Naglasak radionice je na interkulturalnim aspektima suradnje s Japanom.
Radionica će se provesti u suradnji s EU-Japan centrom koji je održao niz radionica u većim gradovima u Europi (Riga u Latviji, Kopenhagen u Danskoj, Bordeaux, Toulouse i Montpellier u Francuskoj , Budimpešta u Mađarskoj , Gothenburg u Švedskoj).

Eu-Japan je je neprofitna organizacija čiji je cilj promicanje svih oblika industrijske, trgovinske i investicijske suradnje između EU-a i Japana te poboljšanje konkurentnosti i suradnje tvrtki i EU-a olakšavanjem razmjene iskustava i znanja između EU i japanskih tvrtki.

Sadržaj radionice:
– Kako komunicirati s Japanom– Priprema vašeg posjeta Japanu– Vaš prvi sastanak u Japanu– Nastavak suradnje s potencijalnim partnerima– Primanje posjeta japanske delegacije– Potpisivanje ugovora– Kvaliteta, reklamacije i korisnička podrška– Druženje s Japancima– Pitanja i odgovori
STEP RI je putem obrasca u nastavku omogućio slanje iskaza interesa za sudjelovanje na meetEENg Japan. Ispunjavanjem obrasca osigurat ćete si pravovremenu obavijest o otvaranju prijava za radionicu. Sudjelovanje na radionici je besplatno, a broj sudionika je ograničen.
Prijavu (do 15.4.2019.) i obrazac možete naći putem poveznice.

„Future of Building“ - poslovni razgovori/ B2B u Beču, 4-5. lipnja 2019.
2019-06-04 15:27
Austrijska gospodarska komora i Europska poduzetnička mreža Austrije i ove godine organiziraju međunarodnu konferenciju, izložbu, B2B razgovore na temu „Future of Building“ od 4.-5.6.2019. u Austrijskoj gospodarskoj komori, 1045 Beč, Wiedner Hauptstrasse 63.

Konferencija se održava u Beču – primjeru globalne najbolje prakse za Smart City rješenja i simbiozu povijesne baštine i moderne [zelene] arhitekture i visokotehnoloških rješenja.
Obrađivat će se sljedeće ključne teme:
• Pametni grad Beč, moderno urbanističko planiranje
• Inteligentne, povezane zgrade
• Nove metode gradnje i robotika
• Novi građevinski materijali / dijelovi i sklopovi
• Energetska učinkovitost (nula, plus, pasivne kuće)
• Održiva i zelena arhitektura
• Drvena konstrukcija
• Prirodni materijali i materijali bez emisija
• Ceste i tuneliranje, prometna infrastruktura
• Pametna kuća i kućna automatizacija
• Digitalizacija (BIM) i VR
EEN Hrvatska vas poziva na konferenciju i B2B razgovore koji su namijenjeni tvrtkama koje žele: više saznanja o inovativnim solucijama i razvoju u austrijskom i međunarodnom graditeljstvu, održivoj gradnji, visoko kvalitetnim objektima, najnovijim tehnologijama; razmijeniti nove projektne ideje, te pronaći poslovnog partnera za nove poslovne prilike.
Prijava za B2B na linku: https://buildings2019.b2match.io/ .
Rok za prijavu: 02. lipnja 2019.

Kontakt osoba u HGK – Europskoj poduzetničkoj mreži Hrvatske
Mijo Kovačević
e-mail: mkovacevic@hgk.hr
tel: 01/4561763

Međunarodni sajam i konferencija ENERGA, Sarajevo, 11.-13.6.2019.
2019-06-11 10:58 - 2019-06-13 10:58
9. po redu, međunarodni sajam energije, rudarstva, zaštite okoliša i prateće industrije, ENERGA, sa svojim konferencijskim sadržajima, održat će se 11-13.06.2019. godine. u Sarajevu.Ovo je regionalno prepoznatljiv događaj čije vrijeme održavanja postaje važan datum u kalendaru energetskog sektora Jugoistočne Europe.ENERGA je mjesto gdje se možete upoznati s novim tehnologijama, dostignućima energetskih kompanija, razvojem i rezultatima energetskih politika i strategija, integracijom obnovljivih izvora, razvojem energetskih tržišta odnosno trendovima neizbježne sveukupne tranzicije energetskog sektora.ENERGA 2019 se održava pod pokroviteljstvom Ministarstva vanjske trgovine i ekonomskih odnosa Bosne i Hercegovine i Ministarstva energije, industrije i rudarstva Federacije Bosne i Hercegovine i Vlade Kantona Sarajevo.Partneri projekta su Vanjskotrgovinska komora Bosne i Hercegovine i Privredna/gospodarska komora Federacije Bosne i Hercegovine.Više informacija putem poveznice.

Kontakt u HGK:
Mijo Kovačević 01/4561763mkovacevic@hgk.hr
